15/04/2015 | Administración LocalMunicipal
Arteixo
Persoal
Convocatoria e bases reguladoras para cobertura en propiedade dunha praza do posto de persoal funcionario de carreira de Delineante, polo procedemento de concurso-oposición restrinxido

ANUNCIO: CONVOCATORIA E BASES REGULADORAS DO PROCESO DE SELECCIÓN POR PROCEDEMENTO DE CONCURSO-OPOSICIÓN RESTRINXIDO, PARA COBERTURA EN PROPIEDADE DO POSTO DE DELINEANTE, ADSCRITO AO EIDO DE URBANISMO E MEDIOAMBIENTE, PERSOAL FUNCIONARIO DE CARREIRA, ESCALA ADMINISTRACIÓN ESPECIAL, GRUPO C1, aprobadas en Xunta de Goberno de data 1 de abril de 2015 É obxecto das presentes Bases a aprobación da Convocatoria e regulación das Bases reguladoras do proceso selectivo para a cobertura como funcionario de carreira dunha praza do posto de DELINEANTE, Administración especial, dotada coas retribucións correspondentes ao grupo C1, CD 18 (art.76 e concordantes da Lei 7/2007), a través de procedemento de concurso-oposición POR TURNO RESTRINXIDO ao tratarse dunha convocatoria de persoal funcionario contra amortización de posto de persoal laboral con identidade de funcións e competencias. As funcións do posto convocado son as propias establecidas no Catálogo de postos en vixencia para o posto laboral en funcionarización e o nivel retributivo do posto, ate a aprobación dunha nova RPT baseada na VPT en curso, é a consignación orzamentaria establecida no orzamento municipal. Para tomar parte no proceso selectivo, os/as aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a. Ser español/a ou nacional doutro Estado membro da Comunidade Europea nos termos previstos nos artigos 57 e 58, e disposición derogatoria única da Lei 7/2007 pola que se deroga a Lei 17/1993, do 23 de decembro, sobre acceso a determinados sectores da Función pública dos nacionais dos demais membros da Comunidade Europea. Poderán participar nos procesos selectivos nacionais doutros Estados da Unión europea e/ou extranxeiros residentes en España, sen necesidade de que se inclúa expresamente nas Bases específicas de cada convocatoria, de acordo coa Lei Orgánica 4/2000 de 11 de xaneiro, sobre dereitos e liberdades dos estranxeiros en España b. Ter cumpridos os 16 anos de idade e non exceder da idade máxima de xubilación forzosa (modificación introducida polo artigo 56.1. c) da lei 7/2007 c. Estar en posesión dunha praza laboral fixo de Delineante no Concello de Arteixo d. Estar en posesión do título de Delineante ou análogo (segundo Catálogo de postos de traballo en vixencia) e. Non padecer enfermidade nin defecto físico que impida o normal desenvolvemento das funcións correspondentes a dita praza. Acreditarase mediante declaración xurada (ou na declaración da Instancia adxunta as presentes Bases). As persoas con minusvalías deberán aportar certificación do correspondente organismo, facendoo constar asemade na instancia, sinalando se precisan adaptacións para realización das probas e especificando tales adaptacións. f. Non ter sido separado/a mediante expediente disciplinario do servizo de calquera das Administracións Públicas, nin estar inhabilitado/a para o desenvolvemento de funcións públicas por sentenza firme. Acreditarase mediante declaración xurada (ou na declaración da Instancia adxunta as presentes Bases) As instancias solicitando tomar parte no proceso selectivo dirixiranse á Sr. Alcalde-Presidente do Concello, presentándose preferentemente no REXISTRO XERAL do mesmo ou en calquera das formas previstas no artigo 38.4 da Lei 30/92, de 26 de novembro, do Réxime Xurídico das Administracións Públicas e do Procedemento Administrativo Común no prazo de 20 días naturais, contados a partir do seguinte ao da publicación de anuncio de convocatoria no BOE toda vez se teñan publicadas as bases no taboleiro de edictos da Corporación e no BOP de A Coruña e anuncio de convocatoria no DOGA. A instancia irá inexcusáblemente acompañada da seguinte DOCUMENTACIÓN: 1. Fotocopia cotexada do DNI (no seu defecto, resgardo do DNI, pasaporte ou carné de conducir). 2. Certificado de ocupar en propiedade praza laboral obxecto deste proceso de funcionarización (Delineante). 3. Fotocopia cotexada da titulación requerida para o acceso ao posto.4. Currícula vitae segundo esquema do Baremo de méritos establecido nas presentes Bases: relacións dos méritos (académicos e profesionais) ordeados e calificados polo/a aspirante segundo Baremo contido nestas Bases, acreditados coa fotocopia de tódolos méritos académicos e profesionais alegados. Os méritos profesionais deberán acreditarse con copia cotexada dos contratos de traballo MAILO Informe de Vida laboral ou no caso de Administracións públicas Certificado expedido polo fedatario público da Administración maila copia do contrato e/ou nomeamento.5. Declaración xurada específica dos requisitos contemplados na Base 2º e) e f) ou, no seu caso, declaración contida no Modelo de Instancia adxunto as presentes Bases.6. Carta de pagamento de ter aboado os dereitos de exame nos servizos económicos municipais (Tesourería) ou certificado do Servizo público de emprego (INEM) polo que se acredite a exención do pagamento de tasas por situación de desempregado de longa duración (de conformidade ao establecido na ordenanza fiscal nº 11). En ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Quedarán exentos/as do pagamento das tasas de dereito de exame, aqueles/as aspirantes que acrediten minusvalía e/ou situación de desemprego de longa duración (a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal nº 11 do Concello de Arteixo. Os dereitos de exame establécense en 19,61€, e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2º das presentes bases, esto é, unicamente a aqueles/as aspirantes que resulten excluidos/as na listaxe definitiva. Expirado o prazo de presentación de instancias a Alcaldía-Presidencia dictará Resolución, polo que se declarará aprobada a listaxe provisional de admitidos/as e excluídos/as con indicación, se é o caso, dos motivos de exclusión e do prazo para a corrección da documentación, sendo publicada no taboleiro de edictos e no BOP de A Coruña. No caso de non existir aspirantes excluidos/as, poderase elevar a definitiva a listaxe provisional na mesma resolución, procedéndose á súa publicación no taboleiro de edictos e no BOP xunto coa designación do tribunal nomeado e a data do inicio do proceso selectivo.4.1.- Publicarase no taboleiro de Edictos da Casa do Concello e no BOP de A Coruña, a relación definitiva de aspirantes admitidos/as e excluídos/as, a composición nominativa do Tribunal cualificador cos titulares e suplentes, composto en base ao principio de idoneidade e especialidade e segundo o establecido na Lei 7/2007 e Lei de igualdade do Home e da Muller. Asemade, na mesma resolución determinarase o día e hora de comezo do proceso selectivo. Comezado este, a publicación dos sucesivos anuncios para a celebración das probas restantes, así coma a listaxe dos/as aspirantes aprobados/as en cada exercicio, efectuarase no taboleiro de edictos da Casa do Concello (e sempre que sexa posible, con carácter non preceptivo e complementario na web municipal). 4.2.- Coa finalidade de facilitar o acceso á información dos/as aspirantes e, sempre con carácter complementario, tanto as Convocatorias e Bases, como os anuncios de calificacións, chamamento a exercicios, etc. serán publicadas na web municipal, toda vez sexa realizada a publicación no taboleiro de Edictos. Asemade, tamén aparecerán, sempre que sexa posible, as cualificacións numéricas co nome a apelidos dos/as aspirantes que acaden a consideración de Apto, así como o nome e apelidos dos/as aspirantes que resulten non aptos e os non presentados/as. Tales publicacións na web municipal non terán validez a efectos de cómputo de prazos e, asemade, a información de carácter persoal contida nas mesmas será posible baixo a consideración de que os/as aspirantes, coa sinatura da instancia solicitando tomar parte no proceso, se someten e aceptan todo o clausulado establecido na Convocatoria. Os restantes usos dos datos personais contidos nas solicitudes, así como todo o desenvolvemento dos procesos selectivos, será de carácter interno e uso restrinxido, segundo o estipulado na lei 15/1999, de 13 de decembro. Como normas xerais no desenvolvemento do proceso selectivo, establécense as seguintes: 4.3.- Baixo ningunha circunstancia facilitarase información telefónica dende o Servizo Central de Información sobre prazos de presentación de instancias, documentación, listaxes de admisión de aspirantes, chamamento a exercicios, cualificacións obtidas ou similares. As consultas sobre o contido das Bases ou sobre posibles interpretacións, dúbidas e/ou cuestións incidentais únicamente poderán ser atendidas polo Departamento de Persoal e RR. HH. (telefónicamente ou por escrito). Calquera outra cuestión ou incidencia relativa ao desenvolvemento do proceso selectivo será resolta polo Tribunal cualificador designado no proceso selectivo.4.4.- Os/as aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo Tribunal. O prazo mínimo entre un exercicio e o seguinte será de 48 horas, agás naqueles casos que o Tribunal, co consenso de todos/as os/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos/ás aspirantes un descanso mínimo de 30 minutos.4.5.- Para determinar a orde de actuación dos/as aspirantes naqueles exercicios que non poidan celebrarse conxuntamente, actuarase por orden alfabética, segundo Resolución de 15 de xaneiro de 2013, da Consellería de Facenda (DOGA nº 15 do 22-01-2013) esto é, comezarase por aqueles/as aspirantes que o primeiro apelido comece pola letra “X”. No suposto de que non exista aspirante algún co primeiro apelido que comece pola letra “X” pasarase á letra “Y ” e así sucesivamente.4.6.- O Tribunal poderá requirir aos/ás aspirantes, en calquer momento da práctica de calquer exercicio ou proba, co obxecto de que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Pese a que na realización das probas, velarase polo anonimato dos/as aspirantes, sempre que o Tribunal así o estime pertinente pola lóxica do desenvolvemento do proceso selectivo, os/as aspirantes serán chamados/as, en chamamento único, polo Secretaria/o actuante do Tribunal debendo identificarse nese momento únicamente ante este membro do Tribunal, coa mesma acreditación identificativa que a mencionada enriba.4.7.- Se durante o desenvolvemento do proceso selectivo chegase a coñecemento do Tribunal que algún/algunha dos/as aspirantes carece de calquera dos requisitos esixidos na convocatoria, excluírase da mesma previa audiencia do/a interesado/a, comunicándollo no mesmo día á autoridade que convocou o proceso selectivo. O Proceso selectivo consistirá nun CONCURSO–OPOSICIÓN por turno restrinxido ao persoal laboral do Concello de Arteixo que ocupe en propiedade o posto obxecto de funcionarización, conformada polas seguintes fases e correspondentes exercicios: 1ª Fase: CONCURSO DE MERITOS.- Carácter previo e non eliminatorio (suporá o 25% da puntuación total do proceso selectivo, de xeito que a puntuación máxima que é posible acadar é de 25 puntos sobre un total de 100 puntos). O concurso de méritos será realizado en base ao seguinte Baremo de méritos: - FORMACIÓN ACADÉMICA (ate un máximo de 10 puntos, non sendo resultado das puntuacións máximas dos diferentes epígrafes) Unicamente serán valorados aqueles méritos formativos realizados por centros homologados, colexios profesionais, sindicatos, Administracións públicas e similares acreditados oficialmente. No suposto de non figurar o número de horas lectivas (ou conversión de equivalencia, pro exemplo créditos), será considerada a puntuación menor. A valoración dos distintos cursos é excluínte, de xeito que non poderá valorarse dúas veces un único curso ou título). No caso dos cursos de informática, non serán tidos en conta os cursos de mais de 10 anos de antigüedade: • Por formación relacionada directamente coas funcións e competencias profesionais propias do posto convocado: 0´60 puntos por cada 30 horas acumuladas ate un máximo de 6 puntos • Por formación relacionada coa Administración pública (non urbanismo): 0´30 puntos por cada 20 horas acumuladas ate un máximo de 2 puntos • Por cursos/formación de informática directamente relacionados co posto de traballo: 0´20 puntos por cada 20 horas acumuladas ate un máximo de 3 puntos - EXPERIENCIA PROFESIONAL (ate un máximo de 15 puntos ): a. Por experiencia profesional en postos de igual natureza e similares funcións que o posto convocado na Administración pública: 2 puntos por cada período completo de 6 meses acumulados ate un máximo de 15 puntos 2ª Fase: OPOSICIÓN:, de carácter eliminatorio e que suporá o 75 % da puntuación total do proceso selectivo, de xeito que a puntuación máxima da suma de tódolos exercicios é de 75 puntos sobre un total de 100 puntos). A fase de oposición consistirá na realización e superación dos seguintes exercicios: - 1º exercicio: suposto práctico, obrigatorio e eliminatorio, será cualificado de 0 a 75 puntos - 2º exercicio: exame língua galega, obrigatorio e eliminatorio, salvo acreditación da correspondente convalidación, e será cualificado como Apto /Non apto. O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos/as os/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos. O prazo máximo entre un exericio e o seguinte será de 20 días hábiles.1º EXERCICIO: SUPOSTO PRÁCTICO, carácter obrigatorio e eliminatorio Consistirá na realización dunha proba de capacitación relacionada coas funcións e nivel de dificultade propias do posto convocado, na que os/as aspirantes desenvolverán por escrito seis exercicios-suposto/s plantexados polo Tribunal e relacionado/s co temario anexo á convocatoria. A duración do exercicio non superára as catro horas, permitíndose a utilización de apoio bibliográfico e/ou documental (non se admitirán subliñados nin anotacións o que suporía a eliminación directa do/a aspirante) sempre previa aprobación dos membros do Tribunal. A cualificación do exercicio terá como máximo 75 puntos sendo preciso, dado o carácter eliminatorio, acadar 37´5 puntos para superar o exercicio. Cada un dos 6 exercicios-suposto/s cualificarase de 0 a 15 puntos ate acadar o máximo dos 75 puntos. Finalizado o tempo concedido, ou noutra data sinalada ao efecto, o Tribunal poderá solicitar a lectura do exercicio aos/ás aspirantes, que deberán cinguirse á exposición escrita realizada, quedando o Tribunal capacitado para realizar canta pregunta considere oportuna en relación ao exercicio desenvolto.2º EXERCICIO: PROBA ORAL DE LINGUA GALEGA, carácter eliminatorio e obrigatorio, salvo acreditación de exención. Cualificación APTO/NON APTO. Dacordo co art.6.3º da Lei de Normalización lingüÍstica quedarán exentos/as da mesma os/as aspirantes que, no momento da realización, acrediten estar en posesión do certificado correspondente debidamente homologado pola Xunta de Galicia (Lei 2/2009 de 23 de xuño que modifica a Lei da Función pública de Galicia) debendo acreditarse a superación do Curso de perfeccionamento en língua galega, CELGA IV ou nivel equivalente. No suposto de non estar exentos/as deste exercicio, os/as aspirantes deberán obrigatoriamente realizar unha proba que consistirá nunha traducción oral inmediata dun texto facilitado polo Tribunal en língua castelá, á língua galega, que será calificada como Apto/Non apto. Non se permitirá preparación previa nin apoio documental ou bibliográfico. A duración máxima deste exercicio será de 30 minutos. a. O Tribunal nomearase de conformidade co artigo 55.1. c) e d) e art.60 da Lei 7/2007 do Novo Estatuto do empregado público, así como garantindo a paridade na súa composición, de conformidade ao establecido na Lei de Igualdade do Home e da Muller e estará composto do seguinte xeito: - A* Presidente e Secretario/a, actuando éste último/a con voz e voto: un/una funcionario/a de carreira da Administración, titular e suplente, todos eles en desempeño de postos de igual ou superior grupo/subgrupo de pertenza que o convocado - B* Vogais: o Tribunal compoñerase garantindo a composición eminentemente técnica e paritaria deste órgano colexiado (en base ao principio de especialidade/idoneidade), designándose a este efecto vogais titulares e suplentes, preferentemente do seguinte xeito: • Tres empregados públicos, preferentemente Técnicos de Administración especial, ou xeral no seu caso, da área de Urbanismo/Obras ou asimilados (3 titulares e 3 suplentes) b. O Presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto. c. O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do Presidente e do Secretario. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente d. Os vogais do Tribunal, titulares e suplentes, que actúen nestas probas terán a titulación correspondente, de conformidade co artigo 4 do Real Decreto 896/91, e percibirán as gratificacións correspondentes segundo o Real Decreto 462/2002, e as Bases de execución do Orzamento municipal en vixencia.7.1.- O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s. Rematada a cualificación dos/as aspirantes, esta determinará a proposta do Tribunal cualificador, elevando ao Sr. Alcalde-Presidente a correspondente proposta de nomeamento que corresponderá ao/á aspirante que supere o proceso selectivo.7.2 – O/a aspirante proposto/a deberá presentar dentro do prazo máximo de 5 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como toda a documentación requirida polo Departamento de Persoal co fin de efectuar o nomeamento como persoal funcionario.8.1: Por Resolución de Alcaldía, en base á proposta do Tribunal cualificador, procederase a ordear o nomeamento e toma de posesión como funcionario de carreira no posto convocado, do/a aspirante que supere o proceso selectivo.8.2: Toda vez realizada a referida toma de posesión, procederase á amortización do posto de natureza laboral no seguinte expediente plenario de aprobación/modificación da RPT e plantilla municipal do Concello de Arteixo e demais trámites oportunos.8.3: No suposto de quedar deserto o posto convocado por non participar ou non superar o proceso o/a empregado/as que ostenta o posto laboral fixo en propiedade, tal empregado/a manterá o seu vínculo contractual con esta Administración, pasando a ocupar un posto de natureza laboral definido “a extinguir” na correspondente RPT, sen perxuízo da posibilidade dunha ulterior nova convocatoria de funcionarización. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicable para o non previsto na presente convocatoria o Real Decreto RD 364/95 de 10 de marzo; a Lei 7/1985, de 2 de abril; o Real Decreto Lexislativo 781/1986, de 18 de abril, RD 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007 de 13 de abril, Lei 13/2007 de modificación da Lei 4/1988 da Función Pública de Galicia e demais concordantes. O/a aspirante, dende a súa contratación, quedará obrigado a utilizar os medios que para o exercicio das súas funcións poña á súa disposición o Concello. Programa ANEXO á Convocatoria de funcionarización de Delineante (temario xeral e específico) TEMARIO XERAL 1. A Constitución española: Dereitos e deberes dos cidadáns. A Coroa: As funcións do Rei. O refrendo.2. Constitución española. Título IV: Do Goberno e da Administración. Título VIII: Da Organización Territorial do Estado.3. Estatuto de Galicia. Titulo II. Capítulo I: Das competencias en xeral.4. Lei 30/92 do RXAP-PAC. Título Preliminar: Do ámbito de aplicación e principios xerais; Titulo I: Das Administracións Públicas e as súas relacións; Titulo III: Dos interesados e Título IV. Capítulo II: Termos e prazos.5. Lei 30/92 do RXAP-PAC. Título IV. Capítulo I: Normas xerais; Título V. Capítulo I: Disposicións administrativas; Título V. Capítulo IV: Nulidade e anulabilidade.6. Lei 30/92 do RXAP-PAC. Título VI. Capítulo I: Iniciación do procedemento e Capítulo II: Ordenación do procedemento; Título VI. Capítulo III: Instrución do procedemento; Título VI. Capítulo IV: Finalización do procedemento.7. Lei 30/92 do RXAP-PAC. Título VII. Capítulo I: Revisión de oficio; Título VII. Capítulo II: Recursos administrativos; Título X: Da responsabilidade das Administracións Públicas e das súas autoridades e demais persoal o seu servizo 8. Lei 53/1984, de Incompatibilidades do persoal ao servizo das Administracións Públicas. Principios xerais e ámbito de aplicación 9. Lei 7/1985. Reguladora das Bases do Réxime Local. Título I: Disposición xerais; Título II. Capítulo II: Organización; Título II. Capítulo III. Competencias do municipio.10. Lei 7/1985. Reguladora das Bases do Réxime Local. Título V. Capítulo I: Réxime de funcionamento; Título VI. Bens, Actividades e Servizos, e Contratación.11. Facendas Locais. Clasificación de ingresos e gastos. Estructura do Orzamento municipal. Procedemento de aprobación e modificación do Orzamento municipal. Recursos das Facendas locais. Ordenanzas fiscais e non fiscais.12. Lei 7/2007. Estatuto Básico do Empregado Público. Título I: Obxecto e ámbito de aplicación; Título II: Clases de persoal ao servizo das Administracións Públicas; Titulo III. Dereitos dos empregados públicos.13. Lei 7/2007. Estatuto Básico do Empregado Público. Titulo III: Deberes e código de conduta dos empregados públicos; Titulo VI: Situacións administrativas.14. Decreto lexislativo 1/2008 polo que se aproba o texto refundido da Lei da función pública de Galicia.15. Decreto 1372/1986. Regulamento de Bens das Entidades Locais. Concepto e clasificación dos Bens. Patrimonio das entidades locais. Conservación e tutela dos bens.16. Lei orgánica 15/1999 de protección de datos de carácter persoal: títulos I, II.17. Lei orgánica 15/1999 de protección de datos de carácter persoal: título III.18. Plan de igualdade do Concello de Arteixo (a disposición na web municipal). TEMARIO ESPECÍFICO 1. Lei 9/2002 de ordenación urbanística e PMR de Galicia. Título Preliminar: Principios xerais; Título I. Capítulo I: Disposicións xerais; Titulo I. Capítulo II: Clasificación do solo; Titulo I. Capítulo III: Solo urbano.2. Lei 9/2002 de ordenación urbanística e PMR de Galicia. Título I. Capítulo III: Solo urbanizable. Núcleos rurais. Solo rústico (réxime e condicións de uso e procedemento para o outorgamento de autorizacións e condicións de edificación). 3. Lei 9/2002 de ordenación urbanística e PMR de Galicia. Título II. Capítulo III: Efectos da aprobación dos plans; Título III: normas de aplicación directa.4. Lei 9/2002 de ordenación urbanística e PMR de Galicia. Título VI: Intervención na edificación e uso do solo e disciplina urbanística. Licenzas. Deber de conservación e ruina. Fomento da conservación e rehabilitación das edificacións tradicionais. Parcelacións.5. Lei 9/2002 de ordenación urbanística e PMR de Galicia. Título VI: Intervención na edificación e uso do solo e disciplina urbanística. Inspección urbanística e protección da legalidade urbanística. Infraccións e sancións.6. Lei 9/2002 de ordenación urbanística e PMR de Galicia. Disposición Transitoria I.7. Decreto 28/1999. Regulamento de Disciplina Urbanística. Natureza, obxecto e finalidade. Disposicións Xerais. Licenzas urbanísticas e actos promovidos pola Administración Pública. Suspensión e revisión de licenzas e orden de execución.8. NN. SS. P. M. de Arteixo. Normas Urbanísticas I. Natureza e parámetros das ordenanzas xerais. Definicións, Parámetros e Normativa de regulamento.(de 2.1 a 2.18) 9. NN. SS. P. M. de Arteixo. Normas Urbanísticas I. Natureza e parámetros das ordenanzas xerais. Definicións, Parámetros e Normativa de regulamento.(de 2.19 a 2.33) 10. NN. SS. P. M. de Arteixo. Normas Urbanísticas I. Natureza e parámetros das ordenanzas xerais. Definicións, Parámetros e Normativa de regulamento.(de 2.34 a 2.57) 11. Ordenanza municipal nº 36 regulamentadora do procedemento de intervención e control na execución de obras ou execución de actividades ou servizos: Disposicións Xerais. Edificacións, construcións e instalación existentes incompatibles co planeamento.12. Perpendiculares. Rectas paralelas. Ángulos. Construción de ángulos iguais. Suma, resta e división de ángulos. Trazado de bisectriz. Aplicación a rectas concorrentes. Tanxentes. Construción de rectas e circunferencias tanxentes. Enlaces de rectas e curvas. Circunferencias tanxentes entre si. Enlaces de curvas.13. Triángulos, cuadriláteros, polígonos regulares e estrelados. Construción e características.14. Construcións do óvalo e do ovoide. Construción da elipse. Trazados das tanxentes á elipse. Trazado da parábola. Coñecida a parábola, determinar os seus elementos. Trazado da hipérbole. Tanxentes da hipérbole. Determinación das asíntotas.15. Principios xerais de representación. Escalas de debuxo, concepto e aplicacións. Xeneralidades sobre normalización: DIN, ISO, UNE. Tipos de papel e formatos. Rotulación.16. Sistema diédrico. Xeneralidades. Punto, recta e plano. Interseccións.17. Representación das pezas, liñas vistas e ocultas. Vistas principais. Vistas necesarias. Exemplos. Sección ou cortes. Particularidades sobre seccións. Seccións parciais.18. Proxección axonométrica. Xeneralidades.19. Perspectiva cabaleira. Xeneralidades. Elementos fundamentais.20. Perspectiva cónica. Xeneralidades e fundamento da perspectiva cónica. Elección do punto de vista e a liña do horizonte.21. Planos cotados. Cartografía e debuxo topográfico. Nocións xerais. Curvas de nivel, directoras, interpoladas. Signos convencionais.22. Topografía. Coordenadas xeograficas. Unidades de mediada. Relieves, cartas, mapas, planos e croquis. Instrumentos empregados en topografía.23. Movementos de terras, Definicións. Actuacións previas, Operacions preparatorias. Obras de desbroce, desmonte e terraplén. Taludes.24. Conceptos básicos de informática. Operacións básicas con ficheiros; copiado, copias de seguridade, compresión, etc. Intercambio de información e gravación de ficheiros en distintos soportes. Tipos de ficheiros, ráster, vector e datos. Intercambio de ficheiros entre os distintos programas de CAD.25. O debuxo asistido por ordenador. Programas Autocad/MicroStation. Conceptos básicos. Funcións e aplicación práctica. Espazo de deseño, follas, unidades de traballo. Modelos e ficheiros semente. Creación e modificación de bloques ou células.26. Autocad/MicroStation. Creación, modificación e transformación de obxectos no espazo bidimensional. Sistemas de coordenadas. Referencias internas, externas de ficheiros ráster e vectorial. Montaxe e impresión de follas.27. A imaxe dixital. Definición. Principais características. Fotointerpretación e emprego de ortofotomapas. A ortofotografía. Xeorrefenciación e dixitalización. Cultivos e usos do solo.28. Cartografía, topografía e xeodesia. Concepto de escala, escalas gráficas, ampliacións e reducións. Sistemas de representación cartográfica. Xeneralidades sobre cartografía e xeodesia; xeoide, elipsoide, lonxitude, latitude, meridianos, paralelos. Sistemas de proxección e sistemas de coordenadas: xeográficas e UTM. Estación total, GPS. Aliñacións e rasantes. Perfís lonxitudinais e transversais. A cartografía na internet e as infraestruturas de datos espaciais.29. Sistemas de información xeográfica. Conceptos xerais. Introdución e consulta de datos. Importación de formatos CAD a programas SIX. As xeodatabases. Consulta, análises espaciais básicos e por atributos, edición modelos, creación de informes e impresión. Mapas, capas, etiquetas, táboas de datos e entidades.30. Definición e representación de elementos arquitectónicos. Documentos do proxecto. Documentación gráfica. Medicións.31. Estadistica: Unidades poblacionais, seccionado e rueiro. Rotulación do concello e numeración dos edificios e do parcelario.32. Estadística: Planimetria administrativa. Arteixo, 6 de abril de 2015 O ALCALDE-PRESIDENTE Por delegación, Decreto nº 989/2011 Asdo.: José María Sánchez Novo Concelleiro de Persoal e Réxime Interior D/Dona. con DNI núm.:. con enderezo. C. P. Localidade. e teléfono de contacto. e-mail. EXPÓN: Que tendo coñecemento da Convocatoria do proceso selectivo de FUNCIONARIO/A DE CARREIRA: * DELINEANTE (ADSCRITO á URBANISMO MEDIOAMBIENTE ) e declarando explícitamente coñecer e aceptar as Bases reguladoras da Convocatoria, cumprindo os requisitos de acceso da Base 2ª (Base 2. d: Non padecer enfermidade nin defecto físico que impida o normal desenvolvemente das funcións correspondentes a dita praza. As persoas con minusvalías deberan aportar certificación do correspondente organismo, facéndoo constar asemade na instancia, sinalando si precisan adaptacións para realización das probas; e Base 2. e: Non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentencia firme). Aportase a tal efecto a seguinte documentación: (marcar cunha X ) a. DNI copia cotexada b. Titulación de acceso (orixinal ou copia cotexada) c. Curricula vitae segundo Méritos da fase de concurso d. Méritos académicos e profesionais (fotocopia cotexada: os méritos profesionais deberán acreditarse con copia cotexada de contratos/nomeamentos mailo certificado de vida laboral ou certificado de fedatario público no caso de prestación de servizos na Admón. pública) e. Certificado de desempeño en propiedade de posto laboral fixo obxecto deste proceso de funcionarización (Delineante) f. Taxas dereito exame (ou certificación de desemprego ou minusvalía) SOLICITA: Sexa admitida esta Instancia para participar no proceso selectivo referido. Data, DNI e Sinatura do/a aspirante: AO SR. ALCALDE – PRESIDENTE DO CONCELLO DE ARTEIXO